b'\n_START_ARTICLE_\nSlaget ved Monmouth\n_START_SECTION_\nSlaget\n_START_PARAGRAPH_\nDen amerikanske generalen Charles Lee ledet fremrykningen og innledet det f\xc3\xb8rste angrepet p\xc3\xa5 den bakre delen av kolonnen. Da britene snudde seg for \xc3\xa5 ta ham p\xc3\xa5 flankene, beordret han en generell tilbaketrekning uten s\xc3\xa5 mye som \xc3\xa5 avfyre et skudd p\xc3\xa5 fienden. Hans soldater ble raskt uorganiserte. Washington sendte Lee bakover i rekkene og samlet personlig troppene. Han slo s\xc3\xa5 tilbake to motangrep som blir henvist til som \xc2\xabWashingtons Advance\xc2\xbb (Washingtons fremrykning). Slaget ble ikke avgjort p\xc3\xa5 den sv\xc3\xa6rt varme dagen. Begge sider mistet like mange menn av hypertermi som for fienden. Begge sider trakk seg tilbake da det ble m\xc3\xb8rkt.\n_START_SECTION_\nEtterspill\n_START_PARAGRAPH_\nSlaget var den siste store trefningen i det nordlige teateret av krigen, og det var det st\xc3\xb8rste slaget som p\xc3\xa5gikk p\xc3\xa5 en dag m\xc3\xa5lt i antall deltagere. Lee ble senere stilt for retten for sine handlinger._NEWLINE_Legenden om \xc2\xabMolly Pitcher\xc2\xbb blir vanligvis knyttet til dette slaget. If\xc3\xb8lge en fortelling, var hun en kone som kom til slaget sammen med sin mann og tok hans plass ved kanonen etter at han falt. Den er basert p\xc3\xa5 en virkelig hendelse, men fortellingen har vokst i l\xc3\xb8pet av \xc3\xa5rene og blitt en legende._NEWLINE_Hvert \xc3\xa5r blir slaget ved Monmouth gjenskapt den siste helgen i juni ved Monmouth Battlefield State Park i dagens Freehold Township og Manalapan.'